- Իհարկե. հասարակության ներսում բևեռացում, հասարակական տարանջատում կա: Սա նոր երևույթ չէ Թուրքիայի հասարակության համար: Բայց կարելի է ասել, որ վերջին շրջանում այդ բևեռացումը որոշակիորեն կորցրել է իր նշանակությունը, որովհետև այսուհանդերձ թուրքական հասարակության մեջ զգալի է այն հատվածը, որն աջակցում է ներկայիս իշխանություններին, իսկ լեգիտիմության բարձր աստիճանը Էրդողանին հնարավորություն է տալիս նաև դիմելու կամայական գործողությունների` որևէ պատասխանատվություն չստանձնելով: Պետք է փաստենք` այդուհանդերձ լեգիտիմության բարձր աստիճան ունի «Արդարություն և զարգացում» կուսակցությունը և հանձին նրա` նախագահ Էրդողանը, և արժեքային առումով պահպանողական այդ զգալի հատվածը աջակցում է ներկայիս նախագահին: Նրանք ընտրությունների ժամանակ իշխանության են բերում Էրդողանին և նաև լեգիտիմության նման բարձր աստիճան տալիս: Նույն հեղաշրջման փորձի ժամանակ Էրդողանին փրկեց հենց լեգիտիմութ յան բարձր աստիճանը, երբ նրա կոչով հասարակությունը, նրա համակիրները, քաղաքացիները փողոց դուրս եկան և կանգնեցին տանկերի առջև: